b'\n_START_ARTICLE_\nSogdijan\n_START_SECTION_\nObitelj\n_START_PARAGRAPH_\nO \xc5\xbeivotu Sogdijana se zna vrlo malo s obzirom da su jedini izvori tekstovi povjesni\xc4\x8dara Ktezija. Sogdijan je bio sin Velikog kralja Artakserksa I. i konkubine Alogine od Babilona. Imao je dva polubrata; Kserksa II. koji je bio sin kraljice Damaspije, odnosno jedini legitimni prijestolonasljednik, te Darija II., sina konkubine Kosmartidene od Babilona. Zadnji zapisi koji spominju njegova oca Artakserksa I. datiraju iz 424. pr. Kr. pa se ta godina smatra godinom krunidbe Sogdijana i njegova prethodnika Kserksa II. koji je vladao samo 45 dana.\n_START_SECTION_\nSmrt\n_START_PARAGRAPH_\nKaoti\xc4\x8dna politi\xc4\x8dka situacija nakon smrti Artakserksa I. trajala je u razdoblju od 424. do 423. pr. Kr., kada su na perzijskom tronu izmijenila trojica vladara; Kserkso II., Sogdijan i Darije II. Sogdijan je dao ubiti Kserksa II. nakon samo mjesec i pol dana vladavine, dok je Sogdijana dao ubiti njegov polubrat Darije II. koji \xc4\x87e vladati Perzijom idu\xc4\x87a dva desetlje\xc4\x87a.'